A primera conchugación francesa en -er ye una continación d'a primera conchugación latina en -ĀRE. Presenta una variant representada por verbos como lever con una è ubierta en formas rizotonicas (je lève, tu lèves, ecetra). Os verbos acabaus en -ger (bouger, changer, juger, mélanger, partager y rédiger) presentan irregularidatz ortograficas en a primera presona plural d'o present (mangeons). Os verbos acabaus en -yer (payer, essayer, employer, encara que no envoyer) presentan irregularidatz otrograficas en as primeras y segundas presonas plurals d'o present (payons, payez). Os verbos en eler (appeler, épeler, rappeler) y -eter (jeter) presentan irregularidatz ortograficas en estas mesmas presonas (appelons, appelez).